सोनभद्र। राबर्ट्सगंज कोतवाली क्षेत्र के करही गांव में शनिवार को अबूझ हाल में युवक और युवती का शव लटकता मिला। कमरे में खून से लथपथ शव लटकने की खबर मिलते ही मृतकों के परिजन और सैकड़ों ग्रामीण घटनास्थल पर पहुंच गए। घटना की जानकारी मिलते ही एसपी सुभाष चंद्र दुबे मातहताें के साथ मौके पर पहुंच कर अंदर से बंद दरवाजा को तुड़वाकर शवों को उतरवाया। पुलिस ने शव को कब्जे में लेने के साथ ही मृतक के पास से सुसाइड नोट बरामद किया।